Държавен вестник, бр. 10, 2005 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  10
8.4. Заявленията за участие в конкурса се
изготвят и подават в съответствие с чл. 46, ал. 1
и 2 от Закона за подземните богатства и услови-
ята в конкурсните книжа.
8.5. Конкурсните предложения се изготвят в
съответствие с изискванията и условията, посо-
чени в конкурсните книжа.
8.6. В случай че в срока по т. 5 не постъпи
нито едно заявление за участие в конкурса или
не е допуснат нито един кандидат за участие в
конкурса, се провежда нов конкурс.
9. Упълномощава министъра на околната
среда и водите да организира и проведе конкур-
са и го определя за председател на комисията.
Членовете на комисията се определят от пред-
седателя є.
Министър-председател:
Симеон Сакскобургготски
Главен секретар на Министерския съвет:
Севдалин Мавров
1653
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ТРАНСПОРТА И СЪОБЩЕНИЯТА
Изменения и допълнения на Регионалното спо-
разумение относно радиотелефонната служба
 по вътрешните водни пътища
(Утвърдени с Решение № 594 от 20 юли 2004 г.
на Министерския съвет. В сила за Република
България от 11 ноември 2004 г.)
§ 1. В приложение 2 се правят следните из-
менения и допълнения:
1. В т. 1, таблица 1, към текста срещу канал
70 (156.525 МНz) се добавят букви: “s) t)”.
2. В т. 1.2.1 се създават букви “s)” и “t)”:
“s) Не се допуска използване на цифровия
избирателен сигнал за повикване (DSC) в кора-
боплаването по вътрешните водни пътища.
t) Цифров избирателен сигнал за повикване
(DSC) може да се използва само в райони, къ-
дето морски участък граничи с участък от вът-
решните водни пътища. Тези райони се опреде-
лят от националното законодателство и се пуб-
ликуват в Регионалната част на Ръководството
за радиотелефонната служба.”
 3. В т. 2, таблица 2, срещу честотите 457.5375
и 457.5625 след буква “c)” се добавя буква “d)”.
4. В т. 2.1 се правят следните изменения и
допълнения:
а) в буква “c)” се заличава думата “Хо-
ландия”;
б) създава се буква “d)”:
“d) Този канал може да се използва само в
Холандия за радиовръзки в категорията “об-
ществена кореспонденция” между два кораба,
намиращи се в непосредствена близост”.
5. В заглавието на т. 3.2 думите “Ефективна-
та изходяща мощност (ЕИМ)” се заменят с
“Изходяща мощност (ИМ)”, а в текста думите
“Ефективната излъчвана мощност” се заменят
с думите “Носещата мощност”.
§ 2. В приложение 3 се правят следните из-
менения:
1. В т. 1:
а) буква “f)” се изменя така:
“f) Използването на цифров избирателен
сигнал за повикване (DSC) по вътрешните вод-
ни пътища (виж също и специфичната забележ-
ка t) към таблица 1 от приложение 2) не е раз-
решено”;
б) досегашните букви “f)” и “g)” стават “g)”
и “h)”.
2. Точка 3.4 се отменя.
§ 3. В приложение 5 се правят следните из-
менения и допълнения:
1. В началото на втория абзац думите “за при-
добиване” се заменят с думите “за издаване”.
2. В т. 1:
а) след думата “изпит” се поставя запетая и
се добавят думите “проведен в съответствие с
Препоръка № 4” и след думите “доказателства
за знания” се добавя “най-малко”;
б) в четвърти абзац думите “процедури за
безопасност” с заменят с “процедури за радио-
връзки за осигуряване на безопасност”.
3. В т. 2 текстът “S 47.10—S 47.17 от член
S 47” се заменя с “47.9—47.17 от член S 47”, а
след думите “английски език.” се добавя “Удос-
товерението съдържа заявление, с което прите-
жателят му декларира, че ще опазва тайната на
радиосъобщенията.”
4. Създава се т. 3:
“т. 3. С цел улесняване взаимното признава-
не удостоверение, издадено в съответствие с
Препоръка № 4, трябва да съдържа препратка
към тази препоръка.”
5. В последния абзац след думите “член 55” се
добавя “(РП, издание от 1990 г., ревизирани през
1994 г.)” , а думите “ член S 47” става “член 47”.
§ 4. Създава се ново приложение 6:
“ ПРИЛОЖЕНИЕ 6
База данни за разпознаване на кораби
1. Общи разпоредби
Създава се база данни за разпознаване на
кораби. Тя съдържа всички кодове ATIS, сигна-
лите за повикване (позивните) и имената на
корабите на държавите, подписали Регионал-
ното споразумение относно радиотелефонната
служба по вътрешните водни пътища.
Чрез използване на код от системата за ав-
томатично разпознаване на предавателя (ATIS),
позивните или името на кораба е възможно да
се намери допълнителна информация за всеки
кораб от вътрешното корабоплаване.
В определени случаи, като се използва име-
то на даден кораб, може да се достигне до пове-
че от един резултат, тъй като името на кораба
не е единственият белег за разпознаването му.